Doložka  finančných, ekonomických a environmentálnych vplyvov a vplyvov na zamestnanosť

Predpoklad dopadu návrhu zákona, ktorým sa mení a dopĺňa zákon č. 480/2002 Z.z. o azyle a o zmene a doplnení niektorých zákonov a o doplnení zákona č. 29/1984 Zb. o sústave základných a stredných škôl (školský zákon) v znení neskorších predpisov
na štátny rozpočet

	Výdavky Ministerstva vnútra SR súvisiace s realizáciou migračnej politiky SR v oblasti jeho pôsobnosti sú popri základných výdavkoch spojených s fungovaním príslušnej infraštruktúry v rozhodujúcej miere ovplyvňované počtami cudzincov žiadajúcich o udelenie azylu v SR.

	Na základe predpokladaného ďalšieho vývoja v oblasti migrácie došlo k nárastu počtu žiadateľov za rok 2002 na 9 743. Odôvodnene a v  súvislosti s budúcou implementáciou „Dublinského nariadenia“ od 1.5.2004 je reálny predpoklad, že už v roku 2004 môže dôjsť k nárastu počtu žiadateľov až na 20 000.

Nárast počtov žiadateľov o udelenie azylu na  území SR od 1.1.1993 bol nasledovný:

Výdavky súvisiace s realizáciou zákona č. 480/2002 Z.z. o azyle a  jeho novelou v rozpočtovom roku 2004 budú závislé od skutočných  počtov cudzincov vstupujúcich do azylovej procedúry, pričom bude nevyhnutné pokryť ich aj vzhľadom na zotrvačnosť odozvy na nový právny stav v praxi a rozpočet Migračného úradu MV SR zvýšiť o čiastku                  105 697 tis. Sk.
	
V súvislosti s uvedenými skutočnosťami je potrebné na zabezpečenie realizácie všetkých činností v pôsobnosti migračného úradu a v závislosti od predpokladaných trendov vývoja migrácie v podmienkach novej právnej úpravy azylovej problematiky vynaložiť v roku 2004 celkom čiastku  294 029 tis. Sk. Zároveň je aj potrebné zvýšiť  počet zamestnancov migračného úradu z doterajších 147 na 211 tabuľkových miest  s tým, že uvedené počty sa budú  v priebehu roka 2004 dopĺňať postupne, v závislosti od nárastu skutočných počtov cudzincov  vstupujúcich do  azylovej procedúry na území SR a podľa potreby  rozšírenia príslušnej infraštruktúry migračného úradu. Mzdové prostriedky a odvody pre 64 zamestnancov,  ktorí budú prijatí v rámci  zvýšenia počtu zamestnancov migračného úradu v roku 2004 budú riešené v rámci reorganizácie MV SR a z nej vyplývajúcich úspor, s finančným dopadom v celkovej výške 20 200 tis. Sk (mzdy a odvody). 
Zvýšenie  počtu zamestnancov o 64, z toho 26 v štátnej službe a 38 vo verejnej službe, sa plánuje v nasledovnej štruktúre:
-	11 pracovníkov procedurálneho odboru (pracovníci vykonávajúci identifikáciu  cudzincov vstupujúcich do azylovej procedúry a zabezpečujúci prvotné úkony a vyšetrovatelia) 
-	11 sociálnych pracovníkov odboru migrácie a integrácie,
-	4 pracovníkov organizačného a právneho odboru,
-	3 pracovníkov odboru dokumentaristiky na spracovávanie podkladov potrebných na rozhodovanie v azylovom procese,
-	8 prevádzkových pracovníkov v azylových zariadeniach,
-	3 pracovníkov  odboru ekonomiky a prevádzky,
-	20 pracovníkov pre novozriadené Dublinské stredisko,
-	4 pracovníkov oddelenia evidencie, štatistiky a informácií.

Kvantifikácia výdavkov MV SR včítane dopadu nového zákona o azyle  v roku 2004 v členení podľa kategórií ekonomickej klasifikácie  je nasledovná:
 	 	 	Potreba	Z toho	
 	Skutočné	Upravený	fin. prostriedkov	požiadavka	
 	výdavky	rozpočet	celkom	na navýšenie 	
 	 		 	dopad zák.	
 	r. 2002	r. 2003	na r. 2004	č. 480/2002	
Počet zamestnancov	120	147	211	64	
Výdavky spolu	103 265	128 875	294 029	105 697	
Bežné výdavky spolu	102 205	107 775	252 399	74 867	
     z toho:	 		 	 	
  - 610 mzdy, platy a ost. osob. vyrov.	18 526	24 505	39 169	14 664	
  - 620 odvody	6 878	8 372	13 908	5 536	
  - 630 tovary a služby	74 561	72 898	192 564	51 370	
  - 640 bežné transfery	2 240	2 000	6 758	3 297	
 	 		 	 	
Kapitálové výdavky spolu	1 060	21 100	41 630	30 830	
   v tom:	 		 	 	
 Obstaranie kapitálových aktív	1 060	18 100	20 630	12 830	
  - výdavky za bežnú investičnú činnosť	1 060	18 100	20 630	12 830	
  Kapitálové transfery	0	3000	3000	0	
 - výdavky za bežnú investičnú činnosť	0	3000	3000	0	
  Centrálne zabezpečované kapit. výdavky	0	0	18 000	18 000	
 (tovary a služby = výdavky za nájomné, opravy, energie, údržbu, stráženie objektov, atď. bežné transfery= vreckové žiadateľom, cestovné zo ZT a PT na MÚ MV SR, do zdravotníckych zariadení, stravné pri ubytovaní v integr. stredisku, podpory pri narodení detí, pohrebné, kompenzačné príspevky obciam, atď. kapitálové transfery=príspevky  obciam na ubytovanie azylantov)

          Celková kvantifikácia dopadov na štátny rozpočet:

Vzhľadom na skutočnosť nedostatku finančných prostriedkov v štátnom rozpočte a rozpočte Ministerstva vnútra SR migračný úrad prijme krízové riešenia s tým, že časť finančných dopadov bude riešená z prostriedkov rozpočtu migračného úradu, časť – mzdové prostriedky na navýšenie počtu zamestnancov z finančných úspor v rámci  reorganizácie MV SR a časť hľadaním iných zdrojov financovania, resp. presunom na riešenie v roku 2005.

          Predpoklad dopadu  návrhu zákona o azyle na zamestnanosť:

     	Z neustále sa zvyšujúcich počtov cudzincov prichádzajúcich na územie Slovenskej republiky, vrátane tých, ktorí hľadajú azyl ako ochranu pred prenasledovaním v zmysle Dohovoru o právnom postavení utečencov, Ženeva 1951, vyplýva, že  Slovenská republika musí byť  pripravená na riešenie nových situácií  v oblasti azylu.
Perspektívne vytvorenie 64 nových pracovných miest na migračnom úrade v súvislosti s predkladaním návrhu zákona, ktorým sa mení a dopĺňa zákon č. 480/2002 Z.z. o azyle a o zmene a doplnení niektorých zákonov, predstavuje najmä zriadenie a  zabezpečenie prevádzky „Dublinského strediska“ a nových azylových zariadení, prijímacích centier v tranzitnom priestore medzinárodných letísk, rozšírenie počtov  odborných pracovníkov  migračného úradu ministerstva vnútra, a to postupne,  v závislosti od reálnych počtov cudzincov, ktorí vstúpia do azylovej procedúry .

Predpoklad dopadu návrhu zákona o azyle na životné prostredie  

Návrh zákona, ktorým sa mení a dopĺňa zákon č. 480/2002 Z.z. o azyle a o zmene a doplnení niektorých zákonov a o doplnení niektorých predpisov nebude mať negatívny dopad na životné prostredie.

Kvantifikované rozpočtové dopady v čiastke 105 697 tis. Sk, ktoré súvisia s prijatím novely zákona o azyle, sa budú riešiť v rámci schváleného objemu prostriedkov pre rozpočtovú kapitolu Ministerstva vnútra SR na rok 2004. 

Nevyhnutné navýšenie počtov zamestnancov Migračného úradu MV SR o 64 osôb, z toho 26 v štátnej službe a 38 vo verejnej službe, sa bude riešiť v rámci postupnej reorganizácie a scivilňovania rezortu Ministerstva vnútra SR v roku 2004 v rámci schváleného limitu počtu zamestnancov.